recursal/SuperWikiNEXT-32B huggingface dataset:
Məzmun
------

Süjetlərin müəllifləri belə hesab edirlər ki, ədəb-ərkan qaydalarına riayət olunmayanda insanlar arasında qarşılıqlı münasibətlər pozulur.

Film qayda-qanunu gözləməyən adamların gülməli vəziyyətə düşmələrini incə yumorla açıb göstərir.

Film haqqında
-------------

Kinoalmanax üç süjetdən ibarətdir: "Əndazədən çıxanda", "Məclis" və "Divar dibində"

Filmin heyəti
-------------

### Film üzərində işləyənlər

**Ssenari müəllifi:** Dinarə Seyidova
**Kinorejissor:** Rauf Dadaşov, Elçin Axundov, Yelena Dontsova
**Quruluşçu rəssam:** Teymur Məmmədov (T. Məmmədov kimi), Elçin Axundov, Yelena Dontsova
**Kinooperator:** Antonina Korotnitskaya
**Bəstəkar:** Eldar Mansurov, İlyas Mirzəyev
**Səs operatoru:** Miroslava İsgəndərova
**Montaj edən:** Nisə Hacıyeva
**Multiplikasiya rəssamı:** Bəhmən Əliyev, Gülşən Quliyeva, Rauf Dadaşov
**Rejissor assistenti:** Sima Qurbanova
**Operator assistenti:** Rafiq İsmayılzadə (R. İsmayılzadə kimi)
**Rəssam:** Tamilla Əsgərova, Mehriban Əfəndiyeva, Zəkiyyə Mahmudova (Z. Mahmudova kimi), S. Səfərova, S. Ağayeva, E. Popova
**Redaktor:** Aydın Dadaşov
**Filmin direktoru:** Q. Nəzərova

Mənbə
-----

* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 316–317.

Xarici keçidlər
---------------

* Filmi izlə
**Abbas Əli oğlu Mazanov** (ədəbi adı: *Abbas Vəfadağlı*; 19 mart 1929, Cil, Yeni Bəyazid qəzası) — Azərbaycanlı ictimai xadim, Krasnoselo rayon İcraiyyə Komitəsinin sədri, şair, yazıçı, tədqiqatçı, istehsalat qabaqcılı.

Həyatı və fəaliyyəti
--------------------

Abbas Vəfadağlı 1929-cu il martın 19-da Qərbi Azərbaycanda, Göyçə mahalının Cil kəndində anadan olmuşdur. Burada yeddiillik məktəbi bitirdikdən sonra sıravi kolxozçu kimi işləmişdir (1943-1946). 1946-cı "1941/45-ci ili şərəfli əməyə görə" medalı ilə təltif edilmişdir.

Qazax Pedaqoji Texnikumunu fərqlənmə diplomu ilə başa vurmuşdur (1946-1950). Texnikumu bitirib qonşu Pəmbək kənd orta məktəbində müəllim işləmişdir. Ordu sıralarında hərbi xidməti borcunu yerinə yetirmişdir. Krasnoselo rayonunun Cil kənd yeddiillik məktəbində müəllim işləmişdir (1952-1955). Sonra Krasnoselo rayon Komsomol Komitəsinə katib seçilmişdir (1955-1958), Bakı Ali Partiya məktəbində təhsilini davam etdirmişdir (1958-1962).

Doğma Cil kəndində kolxoz sədri (1962-1975), Krasnoselo rayon İcraiyyə Komitəsinin sədri (1975-1983), Cil kənd sovxozunda direktor (1983-1988) işləmişdir. Azərbaycanlılar ellikcə Azərbaycanın Xanlar rayonunun Şəhriyar kəndinə köçdükdən sonra isə orada kənd sovet sədri, Çaykənd kəndində kolxoz sədri (1991-1993), Şəhriyar kəndində sovxoz direktoru (1994), Xanlar rayonunda Kənd Təsərrüfatı İstehsalat İdarəsində rəis müavini olmuşdur (1994-1998). 
Hazırda fərdi yaradıcılıqla məşğuldur.

Ailəlidir. 8 övladı var.

* General-mayor İlqar Mazanovun atasıdır.

Yaradıcılığı
------------

Bədii yaradıcılığa kiçik yaşlarından başlamışdır. İlk mətbu şeiri "Arzular" 1965-ci ildə "Sovet Ermənistanı" qəzetində çıxmışdır. Bundan sonra dövri mətbuatda şeir, oçerk və məqalələrlə çıxış etmişdir. İlk qələm təcrübələrini Abbas Mazanov imzası ilə dərc etdirmişdir. 60-cı illərdən Vəfadağlı təxəllüsünü qəbul etmişdir.

Kitabları
---------

1. "Göyçə kimi intizarda elim var", Bakı, "Gənclik" nəşriyyatı, 1999.
2. "Gözləri həsrətli, naləli Göyçə", Bakı, 2009
3. "Ulu Göyçəm", Bakı, "Renessans" Nəşriyyat Evi, 2017 – 384 səh.

Məqalələri
----------

1. "Göyçə qətliamı", "Ülfət" qəzeti, 2 aprel 2004-cü il.
2. "Ustad", "Folklor və Etnoqrafiya" jurnalı, №4, 2010-cu il. səh.48-51.
3. "Aşıq Alı sorağında", Dünya qəzeti. 19 mart 2011-cu il. № 34-35.
4. "Azərbaycan Aşıqlar Birliyi: Ozan dünyası. №3(6)" (az.). "Ozan dünyası" jurnalı. 2011. 2016-04-22 tarixində orijinalından arxivləşdirilib. İstifadə tarixi: 2018-06-14.
Məzmun
------

Uşaqlar üçün nəzərdə tutulmuş nağılabənzər rəvayət filmi zülməti dağıdan günəş şüaları haqqındadır. Burada xeyrin şər üzərində qələbəsi, gözəllik, təmiz duyğu və səmimi insan münasibətləri tərənnüm olunur.

Film haqqında
-------------

* Film "Azərkinovideo" İB-nin sifarişi ilə çəkilmişdir.
* Applikasiya filmidir.

Filmin heyəti
-------------

### Film üzərində işləyənlər(titrlərdəki sıraya görə)

**Ssenari müəllifi :** Tahir Piriyev
**Quruluşçu rejissor :** Tahir Piriyev
**Quruluşçu rəssam :** Tahir Piriyev
**Fon rəssamı :** Hüseyn Cavid İsmayılov
**Quruluşçu Animator :** Rauf Dadaşov
**Quruluşçu operator :** Antonina Korotnitskaya
**Bəstəkar :** Aydın Əzim Kərimoğlu
**Film müdiri :** Aydın Abdullayev
**Multiplikasiya rəssamı :** Firəngiz Quliyeva, Aleksandra Şirinova, Ələkbər Məmmədov, Dilarə Balaxanova, Ruhsanə Topçuyeva (Ruhsanə Topçiyeva kimi), Solmaz Hüseynova, Tamilla Əsgərova, Lalə Məmmədova, Əli Əliyev, Qalina Moldavantseva, Alyona Dontsova, Cəvahir Quliyeva
**Assistent və Köməkçi :** Ruziyyə Şabanova, Antonina Korotnitskaya, İlhamə Muxtarova, Səbinə Əliyeva, Lalə Əsgərova, Gülsənəm Teymurova, Gülşən Qocayeva, Şəlalə Musayeva
**Musiqi tərtibatçısı :** İsmayıl Dadaşov
**Səs operatoru :** Teymur Abdullayev
**Çalır :** Rafiq Babayevin Ansamblı
**İnzibatçı :** Çingiz Əliyev
**Rəng quraşdırıcısı :** Əminə Cəfərova
**Montaj edən :** Nisə Hacıyeva
**Redaktor :** Svetlana İsmayılova

Sponsor
-------

"Azərkinovideo" İB

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 368-370.

Həmçinin bax
------------

Azərbaycan filmlərinin siyahısı

Xarici keçid
------------

Filmi izlə
**Murad** (*türk.* Murat Nehri) və ya **Şərqi Fərat** (*türk.* Doğu Fırat) — Türkiyədə çay, Fəratın ən mühüm qolu. Etimologiyası aydın deyil.

Murad Türkiyənin şərqindəki dağlarda ucalır, Ermənistan yaylasında uzun və dar bir vadidən axır. Çayın uzunluğu 722 km, hövzəsinin sahəsi təxminən 40 min km2-dir. Suyun səviyyəsi çox dəyişir, yaz daşqınları zamanı (aprel–may aylarında) yüksəlir və qalan vaxtlarda aşağı qalır. Çay naviqasiya olunmur və qışda hissə-hissə donur.

Tarixi
------

E.ə. 68-ci ildə Murad çayı sahillərində Böyük Tiqranın komandanlığı altında olan Ermənistan ordusu ilə Roma ordusu arasında döyüş baş tutmuşdur. Ermənistanda xristianlığın dövlət dini kimi qəbul edilməsi zamanı padşah III Trdat, onun ordusu və əhalisi Aratsani sularında vəftiz olunmuşdu.

İstinadlar
----------

1. ↑  Поспелов, 2002
2. ↑  Большая Армянская Энциклопедия. Том 1

Əlavə ədəbiyyat
---------------

* *Поспелов Е.М.* Географические названия мира. Топонимический словарь. М.: Астрель, АСТ. Под ред. Р. А. Агеевой. 2002. ISBN 5-89216-029-7.
**İslam Məmməd oğlu İslamzadə** (14 (27) mart 1910, Bakı – 30 avqust 1998, Moskva) — Azərbaycan mühəndisi və dövlət xadimi, Mingəçevir SES-in tikinti rəisi, RSFSR əməkdar inşaatçısı.

Həyatı
------

İslam Məmməd oğlu İslamzadə 1910-cu ildə Bakı şəhərində əkinçi ailəsində anadan olmuşdur. Erkən yaşlarında məktəb təhsilini yarımçıq qoyaraq "Qırmızı oktyabr" tütün fabrikində işləmiş, sonra isə elektrik mexaniki ixtisası üzrə texnikum təhsili almışdır. 17 yaşında komsomol təşkilatına daxil olmuşdur. 1931-ci ildə ÜİK(b)P üzvü olmuş və tütün fabrikinin partiya komitəsinin xətti ilə Leninqrad Sənaye İnstitutuna oxumağa göndərilmişdir.

1937-ci ildə təhsilini başa vurduqdan sonra Leninqraddan Bakıya qayıdan İslam İslamzadə Azərbaycan SSR Dövlət Plan Komitəsinin sədrinin müavini, sonra isə sədri vəzifəsinə təyin olunmuşdur. 1940-cı ildə paralel olaraq Azərbaycan SSR Xalq Komissarları Soveti sədrinin müavini, 1942-ci ildə isə birinci müavini təsdiq edilmişdir.

İslam İslamzadə Mingəçevir şəhərinin inşasına rəhbərlik etmişdir. Onun yaxından iştirakı ilə Azərbaycanın həmin dövrdəki ən böyük tikintilərinin — Mingəçevir su elektrik stansiyası, Daşkəsən mədənləri layihələrinin hazırlanması, Sumqayıtda yeni sənaye mərkəzinin yaradılması baş tutmuşdur.

1955-ci ildə İslam İslamzadə Rusiyanın Krasnoyarsk diyarına göndərilmiş və burada dünyanın ən iri su elektrik stansiyalarından olan Krasnoyarsk SES-in inşasında iştirak etmişdir. 1957-ci ildə SSRİ Nazirlər Soveti yanında Azərbaycan SSR Nazirlər Sovetinin daimi nümayəndəsi vəzifəsinə təyin edilmiş və 1959-cu ilədək bu vəzifədə çalışmışdır. 1960-cı ildə Birləşmiş Ərəb Respublikasında Asuan su elektrik kompleksinin tikintisi üzrə SSRİ Elektrik Stansiyalarının Tikintisi Nazirliyinin "Asuanspetsstroy" idarəsi rəisinin birinci müavini, rəisi işləmişdir. 1970-ci ildən SSRİ Energetika və Elektrikləşdirmə Nazirliyinin yeni yaradılmış "Qlavzaqrenerqo" idarəsinin rəisi, 1975–1985-ci illərdə isə Ümumittifaq "Zarubejenerqostroymontaj" Birliyi rəisinin birinci müavini, rəisi vəzifələrində çalışmışdır. 1985-ci ildən ittifaq əhəmiyyətli fərdi təqaüdçü olmuşdur.

İslam İslamzadə 30 avqust 1998-ci ildə Moskvada vəfat etmiş, Kuntsevo qəbiristanlığında dəfn olunmuşdur. Mingəçevir şəhərində adına küçə vardır.

Əsərləri
--------

* Ислам-Заде, Ислам Мамедович. Подвиг на Ниле [Текст] : (Справка) / И. М. Ислам-Заде, М. Г. Эпштейн ; Моск. гор. отд-ние о-ва "Знание" РСФСР и группа членов о-ва Гос. производств. ком. по энергетике и электрификации СССР. — Москва : [б. и.], 1964. — 18 с.; 29 см. (rus.)
* Ислам-Заде, Ислам Мамедович. Асуан — символ советско-арабской дружбы [Текст] / И. М. Ислам-Заде, М. Г. Эпштейн. — Москва : [Знание], 1965. — 24 с. : схем.; 20 см. (rus.)

İstinadlar
----------

1. 1 2  Ислам Исламзадә // Коммунист. № 14 (7196). 19 январ 1946-ҹы ил. С. 2.
2. ↑  Ислам Мәммәд оғлу Исламзадә // Коммунист. № 43 (8255). 1 март 1950-ҹи ил. С. 3.
**Oruc Qafar oğlu Həsənli** (15 avqust 1950, Əlikli, Noraşen rayonu – 19 iyun 2018, Bakı) — Azərbaycan alimi, pedaqogika üzrə elmlər doktoru, professor, AMEA-nın müxbir üzvü (2017).

Həyatı
------

Oruc Həsənli 15 avqust 1950-ci ildə Naxçıvan Muxtar Respublikası Şərur rayonunun Ələkli kəndində anadan olub. Ali təhsilini 1968-1972-ci illərdə Azərbaycan Dövlət Pedaqoji Universitetində alıb.

Əmək fəaliyyəti
---------------

2010-cu ildən Naxçıvan Müəllimlər İnstitutunun rektoru vəzifəsində çalışan alim həm də Naxçıvan Muxtar Respublikası Ali Məclisinin deputatı, Naxçıvan Muxtar Respublikası Ali Məclisinin sədri yanında Bilik Fondunun Himayəçilik Şurasının üzvü olaraq çalışmışdır.

Elmi fəaliyyəti
---------------

Oruc Həsənli 1992-ci ildə "Diyarşünaslıq materiallarından istifadə şagirdlərin mənəvi tərbiyəsinin vasitəsi kimi" mövzusunda fəlsəfə doktorluğu, 2006-cı ildə "Şagird şəxsiyyətinin formalaşdırılmasında diyarşünaslıq materiallarından istifadənin sistemi" mövzusunda doktorluq dissertasiyalarını müdafiə edib. 2017-ci ildə AMEA-nın müxbir üzvü seçilib. 

AMEA-nın müxbir üzvü olan Oruc Həsənli 200-dən artıq elmi əsər, kitab və monoqrafiyanın müəllifi olmuşdur.

### Elmi əsərləri

1. Şagird şəxsiyyətinin formalaşdırılmasında diyarşünaslıq materiallarından istifadənin sistemi. Bakı: Elm, 2002, 312 s.

2. Ders dışı etkinlikler zamanı diyarşünaslıq materiallerini kullanmakla öğrencilerin kimlik oluşumu. Ankara: Kızılay nəşriyyatı, 2003, 138 s.

3. Sosial psixopedaqogikada istedadlı uşaqlar problemi. Bakı: Elm və təhsil, 2011, 392 s.

4. Məktəb psixoloqunun stolüstü lüğəti. Naxçıvan: Məktəb, 2013, 116 s.

5. İnsan psixologisinin sırlı dünyası: kıskanclık. Türkiyə: Hayat yayın qurupu, 2014, 104 s. (D. İbrahimoğlu ilə birgə)

6. Didaktika. Dərslik. Bakı: Elm və Təhsil, 2015, 365 s. (F. Sadiqovla birgə)

7. Tərbiyəşünaslıq. Dərslik. Bakı: Elm və təhsil, 2016, 361 s. (F. Sadiqovla birgə)

8. Depressiya. Naxçıvan: Məktəb, 2016, 92 s.

9. Məktəb psixoloqunun stolüstü kitabı. Naxçıvan: Məktəb, 2016, 300 s.

10. Təhsilə müasir psixoloji yanaşmalar. Naxçıvan , Əcəmi NPB, 2017, 416 s.

Vəfatı
------

Oruc Həsənli 19 iyun 2018-ci ildə, uzun sürən xəstəlikdən sonra 67 yaşında vəfat etmişdir.

Mükafatları
-----------

2007-ci ildə "Tərəqqi" medalı ilə təltif olunmuşur.

İstinadlar
----------

Xarici keçidlər
---------------





1. ↑  "Azərbaycanlı deputat vəfat etdi". Yenicag.Az (az.). 2020-10-29 tarixində arxivləşdirilib. İstifadə tarixi: 18 iyun 2018.
**Uişdiş** və ya **Umildiş** — Manna dövlətinin vilayəti. Bu, Assuriya dövründə indiki İranın Şərqi Azərbaycan ostanı, yəni Təbriz ilə Marağa arasında yerləşən ərazi üçün verilən ad hesab edilir.

Urartu padşahı I Rusa (735–713), Manna padşahı Aza, Zikurti kralı Mitatti və bu dövrdə onun vassalları olan Misianda və Umildişə (sonuncular şahzadə Baqdatti tərəfindən idarə olunurdu) şahzadələrə qarşı təhrik etmişdi. Aza öz sarayının Assuriya əleyhdarı dəstəsi tərəfindən məğlub edilmiş və devrilmişdir. O, güman edilir ki, bu zaman, yəni e.ə. 717-ci ildə öldürülmüşdür. Ölən padşahın qardaşı Ullusunu taxta oturmuş və qaliblər əsas payı tutan I Rusa üçün 22 şəhər və ya sərhəd rayonları da daxil olmaqla mühüm imtiyazlar əldə etmişdilər. E.ə. 716-cı ildə Assuriya hökmdarı II Sarqon əraziyə getməyə qərar vermişdir. Umildiş şahzadəsi Baqdatti əsir götürülmüş və Azanın öldürüldüyü yerdə diri-diri qaynadılaraq edam olunmuşdur. Ullusunu Sarqona xərac verməli olmuşdur. E.ə. VII əsrdə ölkədə kimmerlər məskunlaşmışdır. Bundan sonra region **Qamir** adını almışdır.

İstinadlar
----------

1. ↑  *Boardman, John.* Cambridge Ancient History (anglès). Cambridge University Press. 1924. səh. 353. ISBN John Boardman.
2. ↑  M. Chahin The kingdom of Armenia: a history.
**Arizona Zervas** (*ing.* Arizona Zervas; 19 aprel 1995 və ya 9 aprel 1995, Providens[d]) — amerikalı repçi, müğənni. 2019-cu ildə Spotify pleylistlərində populyarlaşan və bu sayədə Billboard Hot 100 cərgəsinim dördüncü pilləsinə yüksələn "Roxanne" mahnısına görə məşhurdur. Mahnının uğuru nəticəsində o, ölkə daxilində konsert turlarına çıxmağa başlayıb və elə həmin ilin noyabrında Columbia Records ilə müqavilə imzalıb. Mahnı üstəlik Yeni Zelandiya çartlarında bir nömrəyə çevrilib, eləcə də Böyük Britaniya, Avstraliya və bir neçə ölkədə ilk onluğa daxil olub. Onun 2023-cü ildə leybl olmadan özü tərəfindən buraxdığı debüt albomu "Wild West" ABŞ-də Apple Music reytinqlərində 59-cu sırada qərarlaşıb.

Karyera
-------

Arizona Zervas on birinci sinifdə ilk mahnısını buraxdı. Onun debütü olan "Not Hit My Line" 2016-cı ildə işıq üzü gördü. Bir debüt üç mahnı olan EP Living Facts 2018-ci ildə işıq üzü gördü.

Zervas ilk charting mahnısı "Roxanne" 10 oktyabr 2019-cu ildə çıxdı. Tez bir zamanda TikTok tətbiqində viral hit oldu. Mahnı 8 Noyabrda Spotify-in United States Top 50 chartında 1 nömrəsinə çatdı, imzalanmamış, tam müstəqil bir sənətçinin tablonun üstündəki ilk parçası oldu. Daha sonra mahnı ABŞ-nin Billboard Hot 100-də 34 nömrəsində debüt etdi, eyni zamanda Böyük Britaniyanın Singles Chart-da 24 nömrəsində debüt etdi və Yeni Zelandiyada 1 nömrəsinə çatdı, hər hansı bir milli qrafikdə ilk nömrə oldu. Mahnının etiketlər arasında bir iddia müharibəsi səbəb oldu və 15 Noyabr 2019 tarixində Zervasın Columbia Records ilə imza atdığı bildirildi. Bu, "Old Town Road" da çıxan hit sayəsində Lil Nas X ilə etiket sövdələşməsindən sonra 2019-cu ildə bir viral ulduzun ikinci böyük imzasını qeyd etdi.

Billboard jurnalına görə, Zervas ABŞ-də, o cümlədən Nyu-Yorkun Vebster zalında 50-dən çox şou nümayiş etdirmişdir.

İstinadlar
----------

1. 1 2  .
2. 1 2  .
3. 1 2  AllMusic (ing.). 1991.
4. 1 2  'Roxanne' Singer Arizona Zervas Signs With Columbia Records Arxivləşdirilib 2020-11-01 at the Wayback Machine. *Billboard*, November 15, 2019.
5. ↑  "Five Burning Questions: Billboard Staffers Discuss Arizona Zervas' Viral Smash 'Roxanne'". Billboard. 2021-11-08 tarixində arxivləşdirilib. İstifadə tarixi: 2019-12-16.
6. 1 2 3 4 5  "Arizona Zervas — Bio". Arizona Zervas. 2019-12-14 tarixində orijinalından arxivləşdirilib. İstifadə tarixi: 2019-11-18.
7. 1 2  *Cirisano, Tatiana.* "The First Artist in Years to Top Spotify Without Label Support". Billboard. November 14, 2019. 5 August 2021 tarixində arxivləşdirilib. İstifadə tarixi: 16 November 2019.
**Zibeydə Mikayıl qızı Şeydayeva** (1 aprel 1860, Quba – 1981) — Peşəkar Azərbaycan xalça ustası, "Əmək veteranı" medalı laureatı,Quba Şəhər Sovetinin deputatı

Həyatı
------

Zibeydə Şeydayeva 1860-cı il aprel ayının 1-də Quba qəzasının Hil kəndində anadan olmuşdur.

Zibeydə Mikayıl qızı Şeydayeva əmək fəaliyyətinə 1874-cü ildə başlamışdır. Çar Rusiyası dövründə manifakturaya üzv olmuş, evdə palaz, xalça və sumaq toxumuşdur. Azərbaycanda Sovet hakimiyyəti qurulduqdan sonra 1924-cü ildə o, Qusardakı "Sumaq "xalça emalatxanasının üzvü olmuşdur. 1974-cü ildən etibarən ömrünün sonunadək Quba xalça emalatxanasında çalışmışdır.

Z.M.Şeydayeva 1975-ci ildən etibarən Quba Şəhər Sovetinin deputatı kimi fəaliyyət göstərmişdir.

Mükafatları
-----------

Zibeydə Şeydayevanın 100 illik əmək fəaliyyəti dövrün partiya və hökumətləri tərəfindən yüksək qiymətləndirilmişdir. 1974-cü ildə əmək fəaliyyətinin 100 illiyi ilə əlaqədar olaraq və əl ilə yüksək keyfiyyətli xalçalar toxunmasında böyük müvəffəqiyyətlərinə, gənclərə xalça toxumaq ustalığının öyrədilməsi sahəsində xidmətlərinə görə Azərbaycan SSRİ Yerli Sənaye Nazirliyi Quba xalça emalatxanasının xalçaçısı olan Zibeydə Şeydayeva "Qırmızı Əmək Bayrağı" ordeni ilə təltif edilmiş, 1975-ci ildə isə "Əmək veteranı" medalına layiq görülmüşdür.

Zibeydə Şeydayeva 8 yaşından xalça toxumağa başlamış, ömrünün 100 ildən çoxunu xalça dəzgahı arxasında keçirmişdir. Toxuduğu incə və nazik xovlu Quba xalçaları, nəfis sumax nümunələri Azərbaycan tətbiqi sənət əsərləri ilə birgə London, Paris, Nyu-York və Monrealda keçirilmiş ümumdünya sərgi və yarmarkalarında nümayiş etdirilmişdir. Bir neçə xalçası Azərbaycan Xalçası və Xalq Tətbiqi Sənəti Dövlət Muzeyində (Bakı) saxlanılır.

Vəfatı
------

Planetimizin ən qocaman əmək veteranı Zibeydə Mikayıl qızı Şeydayeva 121 yaşında, 1981-ci ildə vəfat etmişdir.

Xatirəsi
--------

Ramiz Axundov tərəfindən *Zibeydə nənə* adlı qısametrajlı sənədli televiziya filmi çəkilmişdir.

İstinadlar
----------

1. ↑  Azərbaycan Qadın Ensiklopediyası. Bakı: Azərbaycan Milli Ensiklopediyası nəşriyyatı. 2002. səh. 22.
Vikipediyada bu ad-soyadlı digər şəxslər haqqında da məqalələr var; bax: Ramil Əliyev.

**Ramil Əliyev** (d. 21 iyun 1986, Brest, Belarusiya SSR, SSRİ) — Azərbaycan futbol mütəxəssisi, Azərbaycan futbol tarixində Premyer Liqada debüt etmiş ən gənc baş məşqçi (20 yaş).

Həyatı
------

Ramil Əliyev 21 iyun 1986-cı ildə Belarusiya SSR-nin Brest şəhərində anadan olmuşdur.

Karyerası
---------

### Futbolçu

Futbol üzrə Azərbaycan çempionatı 2004/2005 mövsümündə MOİK-də çıxış edib və zədə səbəbindən karyerasını erkən başa vurub.

### Məşqçi

Ramil Əliyev Azərbaycan futbol tarixində Premyer Liqada debüt etmiş ən gənc baş məşqçidir. O, 20 yaşında ikən 2006-cı ildə MOİK (Bakı) komandasını baş məşqçi kimi meydana çıxarmışdır. Futbol üzrə Azərbaycan çempionatı 2005/2006 mövsümündə 25 mart 2006-cı ildə MOİK (Bakı) – Olimpik (Bakı) oyununda Premyer Liqada baş məşqçi kimi debüt etmiş və həmin qarşılaşmadan komandası 0:2 hesabı ilə məğlub ayrılmışdır.

Ramil Əliyev UEFA-nın A lisenziyasına malikdir.

Uğurları
--------

### Məşqçi kimi

MOİK (Bakı)
* Azərbaycan I Divizonu – 2-ci yer (2007-2008, 2009-2010)
* Heydər Əliyev Kuboku – 1-ci yer (2017)

Rəvan (Bakı)
* Azərbaycan I Divizonu – 3-cü yer (2015)

İstinadlar
----------

1. ↑  Ramil Əliyev MOİK-ə qayıtdı. sport7.az, 02.11.2016  (az.)
**İlqar Xıdır oğlu Bəylərov** (31 iyul 1961, Laçın) — azərbaycanlı memar, Azərbaycan Respublikasının əməkdar memarı, Azərbaycan Memarlar İttifaqı İdarə Heyətinin katibi, "IBA GROUP" memarlıq şirkətinin baş direktoru.

Həyatı və fəaliyyəti
--------------------

İlqar Xıdır oğlu Bəylərov 31 iyul 1961-ci ildə Laçın şəhərində anadan olmuşdur.

1983-cü ildə Azərbaycan İnşaat Mühəndisləri institutunu bitirmişdir. 1983–1988-ci illərdə Bakı Baş Tikinti İdarəsində, sonra SSRİ Elmlər Akademiyasında işləmişdir.

1993–1998-ci illərdə "Asia Plus", 1998–2012-ci illərdə "ATTİLA KM"də direktor vəzifəsində çalışmışdır. Hal-hazırda "İBA GROUP LLC" memarlıq şirkətinin direktorudur.

İlqar Bəylərovun layihələri əsasında Bakıda "Debüt Bank"ın inzibatı binası, "Altes Park", "Altes Plaza", "Sun City" , Bakı Sağlamlıq Mərkəzi, Elmlər Akademiyasının Mərkəzi Kitabxanası, TOP TAUN yaşayış binası, "PALİTRA" yaşayış kompleksi, 8-ci km -də Çoxmərtəbəli Avtomobil Dayanacağı və bir çox başqa çoxmərtəbəli yaşayış evləri, Qazax, Bərdə, Zaqatala, Gəncə, Tovuz, Dəvəçi, Xızı, Daşkəsən, Yevlax, Ağcabədi, Qəbələ, Şuşa, Jəbrayıl, Şəmkir rayonlarında müalicə-diaqnostika mərkəzləri, və xəstəxanalar, sağlamlıq kompleksləri və reabilitasiya mərkəzləri tikilmişdir.

İlqar Bəylərov, 2008-ci ildə "Ustad Memar" sertifikatına, 2012-ci ildə Azərbaycan Respublikasının əməkdar memarı fəxri adına layiq görülmüşdür.

1985-ci ildən Azərbaycan Memarlar İttifaqının üzvüdür.

2007-ci ildən Azərbaycan Memarlar İttifaqı İdarə Heyətinin katibidir.

20 dekabr 2017-ci ildə Azərbaycanda memarlığın inkişafında xidmətinə görə, Prezident İlham Əliyevin sərəncamı ilə "Şöhrət" ordeni ilə təltif olunub.

22 fevral 2017 Beynəlxalq Memarlıq Akademiyasının professorudur.

### Ailəsi

* Laçın rayonunun ictimai-siyasi xadimi Xıdır Bəylərovun oğludur.

İstinadlar
----------

1. ↑  "Azərbaycanda memarlığın inkişafında xidmətləri olan şəxslərə "Əməkdar memar" fəxri adının verilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI". e-qanun.az (az.). 1 oktyabr 2012. 2022-02-21 tarixində arxivləşdirilib. İstifadə tarixi: 21 fev 2022.
2. 1 2  "İlqar Xıdır oğlu Bəylərov". uaa.az (az.). Azərbaycan Memarlar İttifaqı. 2021-05-18 tarixində arxivləşdirilib. İstifadə tarixi: 21 fev 2022.
3. 1 2  "İlqar Xıdır oğlu Bəylərov" (PDF). azmiu.edu.az (az.). Azərbaycan Memarlıq və İnşaat Universiteti. 21 fevral 2022 tarixində arxivləşdirilib (PDF). İstifadə tarixi: 21 fev 2022.
4. ↑  "Prezidentin "Şöhrət" ordeni verdiyi şəxslər kimdir?". Axar.az (az.). 19 dekabr 2017. 21 fev 2022 tarixində arxivləşdirilib. İstifadə tarixi: 21 fev 2022.
**Təmin Xəlilzadə** (6 avqust 1993[…], Bakı) — Azərbaycan futbolçusu.

Həyatı
------

Təmkin Xəlilzadə kiçik yaşlardan futbolla məşğul olmuşdur.İlk məşqlərə Binəqədi qəsəbəsində Elbrus müəllimin rəhbərliyi altında çıxmışdır.Rəsmi matçına 2012-ci ildə Qarabağ-Xəzər L oyunu ilə başlanğlc verib daha sonra Azal və Qəbələ kimi klublarda çıxış edən futbolçu sonra Sabah FK-da çıxış edib. Milli komandanın üzvü olub. Seçmə mərhələdə Xorvatoyanın qapısına qol vurmaqla komandaya qələbə qazandırıb. Ümumilikdə millidə 17 matça çıxıb və 3 qol vurub. 2022-ci ildə Sabah ilə müqaviləsi başa çatan T.Xəlilzadə 1 il klubsuz qaldıqdan sonra 2023-cü ildə II Liqa təmsilçisi "Füzuli" klubu ilə anlaşıb. Müqaviləyə görə Xəlilzadə yalnız oyundan-oyuna yeni kollektivinin düşərgəsinə qoşulacaq və forma geyinəcəyi hər qarşılaşmaya görə 200 manat maaş alacaq.

İstinadlar
----------

1. 1 2  Tamkin Khalilzade // Transfermarkt (çd.). 2000.
2. 1 2  Tamkin Khalilzade // FBref.com (çd.).
3. ↑  Təmkin Xəlilzadə rəsmən "Sabah"da
4. ↑  "Adı oyunlara pul qoyuluşunda hallanan futbolçu 200 manatlıq təkliflə RAZILAŞDI". Sportinfo.Az (az.). 3 sentyabr 2023. 2023-09-03 tarixində arxivləşdirilib. İstifadə tarixi: 3 sentyabr 2023.
**Mahirə Cəfərova**

Həyatı
------

**Mahirə Cəfərova** — Sumqayıt şəhərində anadan olub. Soltan Hacıbəyov adına orta ixtisas musiqi məktəbinin Fortepiano fakültəsində 1982–1986, Üzeyir Hacıbəyov adına Musiqi Akademiyasının Fortepiano şöbəsində (1986–1991), Azərbaycan Dövlət Mədəniyyət və İncəsənət Universitetinin Televiziya rejissorluğu fakültəsində (1991–1996) təhsil alıb.1998-ci ildə "Mir" Dövlətlərarası Teleradio şirkətində rejissor assistenti, rejissor işləyib.

Burada işlədiyi illərdə "Фонд друзья культуры Азербайджана", "Талышский этнос", "Скальпель и перо", "11 эпитетов Расима Оджагова", "Писатель", Живой классик", "Лицо без грима", "Məhəbbət və musiqi", "Ceyhun musiqisi", "Güllər aləmində", "Mübariz" və s. sənədli filmlərin rejissoru olub. 2002–2004-cü illərdə "Lider" televiziyasında rejissor işləyib, "Bizim muzey" və "Caz time" verilişlərinin rejissoru olub. 2007–2015-ci illərdə AzTV-də musiqi redaksiyasında rejissor işləyib. 2015–2019-cu illərdə İctimai TV-də quruluşçu rejissor işləyib, "Caz saatı" və "Soundtrack" verilişlərinin müəllifi və rejissoru olub. Burada çəkilən "Ömrün rəngləri" (Tofiq Bakıxanov), "Nur adımdı işıq andım" (Paşa Qəlbinur) sənədli filmlərinin ssenari müəllifi və rejissorudur. Azərbaycan Dövlət Mədəniyyət və İncəsənət Universitetində pedaqoji fəaliyyətlə məşğul olub (2003–2012). Hazırda Azərbaycan televiziyasında çalışır və "Saundtrek" verilişinin həm müəllifi rejissorudur.

Filmoqrafiya
------------

* Yarasa (film, 1995) — kinorejissor assistenti
* Hacı Qara (film, 2002) — kinorejissor assistenti

##### Mir Tv

* Фонд друзья культуры Азербайджана — rejissor
* Талышский этнос — rejissor
* Скальпель и перо — rejissor
* 11 эпитетов Расима Оджагова — rejissor
* Писатель — rejissor
* Живой классик — rejissor
* Лицо без грима — rejissor
* Məhəbbət və musiqi — rejissor
* Ceyhun musiqisi — rejissor
* Güllər aləmində — rejissor
* Mübariz — rejissor

##### Lider TV

* Bizim muzey — rejissor
* Caz time — rejissor

##### İctimai TV

* Caz saatı — rejissor(müəllif)
* Soundtrack — rejissor(müəllif)
* Ömrün rəngləri — rejissor(müəllif)
* Tofiq Bakıxanov (Sənədli Filmi) — rejissor(müəllif)
* Nur adımdı işıq andım — rejissor(müəllif)
* Paşa Qəlbinur (Sənədli Filmi) — rejissor(müəllif)

##### AzTV

* Saundtrek — rejissor(müəllif)

Mənbə
-----

* Azərbaycan Respublikası Mədəniyyət Nazirliyi. Azərbaycan Televiziya və Radio Verilişləri Komitəsi

İstinadlar
----------

* 
*

Xarici keçidlər
---------------

*
**Mehdiyev Emin Natiq oğlu** - 22 sentyabr 1992, Bakı) - Azərbaycan futbolçusu, yarımmüdafəçi.

Tərçümeyi halı
--------------

Emin Mehdiyev 22 sentyabr 1992-ci ildə Bakı şəhərində anadan olmuşdur. "Neftçi" Bakı klubunun yetirməsidir, peşəkar futbolda öz fəaliyyətinə 2009-cu ildə başlamışdır. O, 2010-cu ildən "Neftçi" Bakı komandasının əsas heyətinə daxil edilmiş, həmin mövsümdə iştirak etdiyi 23 oyunda 1 qol vurmuşdur. 2010-cu ildə Emin Mehdiyev icarə qaydasında Bakının "Abşeron" komandasına keçmiş və bir mövsüm ərzində həmin komandanın əsas heyətində çıxış etmişdir. Bu komandanın tərkibində o, 17 oyun keçirmiş və 7 qol vurmuşdur. 2011-ci ildən yenidən "Neftçi" komandasına qayıtmış və 2015-ci ilədək həmin komandada oynamışdır.

2012–2013-cü və 2013-2014-cü il mövsümlərində "Neftçi" Bakı futbol komandasının tərkibində Çempionlar liqasının 2 oyununda və UEFA Avropa liqasının 4 oyununda çıxış etmişdir. Onun bu oyunlarda ilk debutu 17 iyul 2012-ci ildə Bakı şəhərində Dalğa Arena stadionunda Gürcüstanın "Zestafoni" komandasına qarşı oyunda çıxışı olmuşdur. E.Mehdiyev matçın 82-ci dəqiqəsində əvəzetmə nəticəsində oyuna daxil olmuşdur. Bu görüşdə bakılılar 3:0 hesabı ilə qalib gəlmişdilər.

Azərbaycan Milli yığma komandasında
-----------------------------------

Emin Mehdiyev yeniyetmə (U-17) və gənclərdən (U-19) ibarət Azərbaycan Milli yığma komandalarının heyətlərində beynəlxalq səviyyəli oyunlarda çıxış etmək təcrübəsinə yiyələnmişdir. İlk dəfə o, 2008-ci ildə yeniyetmələrdən (U-17) ibarət Azərbaycan milli komandasının tərkibində 17 yaşa qədər yeniyetmələrdən ibarət komandalar arasında keçirilən Avropa çempionatının seçmə oyunlarına cəlb edilmişdir.

Nailiyyətləri
-------------

Emin Mehdiyev "Neftçi" Bakı futbol komandasının əsas heyətində aşağıdakı uğurlara nail olmuşdur.

* 2012-2013-cü il və 2013-2014-cü il mövsümlərində Futbol üzrə Azərbaycan çempionatının qızıl medallarını qazanmışdır.
* Azərbaycan kuboku uğrunda keçirilən turnirlərdə 2011-2012-ci il mövsümünün finalçısı, 2012-2013-cü il mövsümünün qalibi olmuşdur.
* 2013-cü ildə futbol üzrə Azərbaycan SuperKubokunun finalçısı olmuşdur.

Xarici keçidlər
---------------

* Профиль игрока на официальном сайте ФК Нефтчи Баку (az.)
* Профиль игрока на сайте ПФЛ — Профессиональной Футбольной Лиги Азербайджана (az.)

İstinadlar
----------


1. ↑  "Neftçi vs. Zestafoni 3 — 0". 2013-12-27 tarixində arxivləşdirilib. İstifadə tarixi: 2020-07-30.
2. ↑  Сайт УЕФА: Общая информация — Эмин Мехтиев[*ölü keçid*]
3. ↑  "Khazar Lankaran vs. Neftçi 2 — 1". 2016-03-07 tarixində arxivləşdirilib. İstifadə tarixi: 2020-07-30.
Karekanın oynadığı klubun formasını geyinib
-------------------------------------------

Ernani Pereyra 1978-ci il yanvarın 22-də Braziliyanın cənub-şərqindəki Belu-Orizonti (Minas-Jerays ştatı) şəhərində anadan olub. Vətənində o, əsasən, ortabab klublarda oynayıb. Məsələn, Ernani "Quarani"nin (Kampinas) şərəfini qoruyub. Bu komanda yalnız 1978-ci ildə Braziliya çempionu olması ilə öyünə bilər. Hazırda Braziliya çempionatının B seriyasında yarışan "Quarani"ni azərbaycanlı futbolsevərlərə daha yaxından tanıtmaq üçün vaxtilə bu klubda Kareka, Calminya, Sonni Andersson, Aylton, Elano və s. futbolçuların oynadığını qeyd etmək olar.

Superliqanın debütantına keçdi
------------------------------

Ernani 2003-cü ilin yayında Avropaya – Türkiyəyə üz tutdu. Onda "Konyaspor" Superliqaya yeni vəsiqə qazanmışdı. Heyətini Zafer Biryol, Cenk İşler və məşhur Ogün Temizkanoğlu kimi futbolçularla gücləndirən Konya təmsilçisinin transferləri arasında Ernani də vardı. 2003/04 mövsümündə braziliyalı müdafiəçi cəmi 10 oyunda komandanın formasını geyinsə də, "Konyaspor" Superliqada yerini qorudu (11-ci yer).

Meydanı ağlayaraq tərk etdi…
----------------------------

Türkiyə çempionatı-2004/05-in 12-ci turu çərçivəsində "Beşiktaş"la qarşılaşmanı Ernaninin Türkiyə karyerasında ən uğursuz oyun kimi dəyərləndirmək olar. Həmin matçın artıq 23-cü dəqiqəsində qonaqların rumın yarımmüdafiəçisi Daniel Pankunun sağ ayağına zərbə endirib ona ciddi zədələyən braziliyalı müdafiəçi ikinci sarı vərəqə ilə cəzalandırıldı. Etdiyi hərəkətdən peşman olan Ernani meydanı ağlayaraq tərk etdi və hətta "Beşiktaş"lı Con Karyunun təsəllisi də onu sakitləşdirmədi. Panku isə meydanı xərəkdə tərk etdi və onun əvəzinə oyuna Sərgən Yalçın daxil oldu. Maraqlıdır ki, azlıqda qalmasına və o an hesabda geridə olmasına (0:1) baxmayaraq, "Konyaspor" çətin rəqiblə heç-heçə oynadı – 2:2.

"Sakaryaspor"u məyus edib
-------------------------

2005-ci il aprelin 16-da Türkiyə çempionatının 28-ci turu çərçivəsində "Sakaryaspor"la oyun isə Ernaninin qol vurması ilə əlamətdar oldu. 67-ci dəqiqədə meydana çıxan müdafiəçi matçın başa çatmasına üç dəqiqə qalmış Məhəmməd Akagündüzün (indi "Kayserispor"un şərəfini qoruyur) ötürməsini dəyərləndirərək ikinci topu rəqib qapısından keçirdi – 2:0.

Ümumiyyətlə, 2004/05 mövsümündə 12 oyunda forma geyinən Ernani 1 qola və 1 məhsuldar ötürməyə imza atdı. "Konyaspor" isə Türkiyə çempionatını 8-ci yerdə başa vurdu.

Fuad Yaman getsə də, Ernani qaldı
---------------------------------

2005-ci ilin yayında "Karvan"ın baş məşqçisi təyin olunan Fuad Yaman braziliyalı müdafiəçini də özü ilə Yevlax klubuna gətirdi. Türk mütəxəssis Azərbaycan birinciliyindəki uğursuz startdan sonra vəzifəsindən getsə də, Ernani komandada möhkəmlənib çempionatın bütün 26 görüşündə iştirak etdi. Bundan başqa, 28 yaşlı müdafiəçi Azərbaycan birinciliyinin gümüş medalını qazandı və ölkə kubokunun finalçısı oldu. Özü də "Karvan"da daha intizamlı oyun nümayiş etdirən Ernani mövsümboyu cəmi iki sarı vərəqə ilə cəzalandırıldı ki, bu da müdafiəçi üçün çox müsbət göstəricidir.

2006-cı ildə Azərbaycan vətəndaşlığını qəbul edən Ernani Pereyra, daha sonra "milli komandanın oyunçusu" statusuna yiyələnib.
**Göyçay qəzası** — Bakı quberniyası tərkibində inzibati-ərazi vahidi. Göyçay qəzası Zaqafqaziya və Qafqaz diyarının idarəçiliyində dəyişikliklər haqqında 1867-ci il 9 dekabr tarixli çar fərmanı əsasında yaradılmışdı. Göyçay qəzasının mərkəzi Göyçay yaşayış məntəqəsi idi.

Qəza idarə sistemi mövcud idi. Qafqaz təqviminin (1917) məlumatına görə, Göyçay qəzasının sahəsi 4676,58 kv.verst idi. Qəza əhalisinin (134,098 min nəfər) 127650 nəfəri yerli sakinlər, 6448 nəfəri müvəqqəti yaşayanlar idi. Əhalinin 112,6 min nəfərini azərbaycanlılar, 17,2 minini ermənilər, 3,3 minini ruslar təşkil edirdi. Qəza əhalisinin 73891 nəfəri kişi, 60207 nəfəri qadın idi. Əhali kənd təsərrüfatı ilə məşğul olurdu. Kustar sənaye sahələri (xalçaçılıq, ipəkçilik və s.) inkişaf etmişdi. Oktyabr çevrilişindən (1917) sonra Bakıda hakimiyyəti ələ keçirən daşnak-bolşevik güruhundan ibarət olan Bakı Soveti bütün Azərbaycan ərazisində möhkəmlənməyə çalışırdı. Buna görə də Azərbaycan Xalq Cümhuriyyətinin yaranması və onun 1918-ci il iyunun ortalarında Gəncəyə köçməsi daşnak S.Şaumyanın başçılıq etdiyi Bakı Xalq Komissarları Sovetini narahat edirdi. Odur ki, S.Şaumyan Sovet Rusiyasına arxalanaraq, Cümhuriyyət Hökumətini aradan qaldırmaq üçün Gəncəyə hücuma keçməyi qərara aldı. Türk-Azərbaycan hərbi qüvvələrindən ibarət olan Qafqaz İslam Ordusu ilə Bakı Xalq Komissarları Sovetinin hərbi qüvvələri arasında həlledici döyüşlər Göyçay qəzası ərazisində baş verdi. İlk döyüş iyunun 16-18-də Göyçaydan 20 verst şərqdə yerləşən Qaraməryəm kəndi yaxınlığında oldu. Lakin burada üstünlük düşmənin əlinə keçdi. Vəziyyəti belə görən Nuru paşa, Əliağa Şıxlinski və 5-ci diviziyanın komandiri Göyçaya yola düşdü. Qələbə üçün ciddi tədbirlər görüldü. İyunun 27-30-da Göyçay və Qaraməryəm ətrafındakı döyüşlərdə daşnak-Sovet ordu hissələri məğlubiyyətə uğradıldı (bax Qaraməryəm döyüşü). Bu qələbə cəbhədə Qafqaz İslam Ordusunun xeyrinə dönüş yaratdı. İyulun 10-da Kürdəmir, 14-də isə Kərrar stansiyası düşməndən azad olundu. Göyçay qəzası azad edildikdən sonra burada dinc quruculuq işlərinə başlandı. Azərbaycan Parlamenti 1919 il noyabrın 3-də Göyçay şəhərində realnı məktəb açmaq üçün qanun qəbul etdi. Bu məqsədlə müvafiq maliyyə vəsaiti ayrıldı. 1920 il martın 4-də Göyçay şəhərinin seldən qorunması üçün qanun layihəsi hazırlandı. Lakin Azərbaycan Xalq Cümhuriyyətinin süqutu nəzərdə tutulan bütün bu tədbirləri həyata keçirməyə imkan vermədi. Göyçay qəzası 1929- cu ildə Azərbaycan Sovet Sosialist Respublikasının rayonlaşdırılması ilə əlaqədar olaraq ləğv olundu.

  


| ⛭Rusiya Bakı quberniyasının qəzaları Bakı quberniyası |
| --- |
| Bakı qəzası • Cavad qəzası • Göyçay qəzası • Quba qəzası • Lənkəran qəzası • Şamaxı qəzası |
**Kazım Kazımlı** (5 sentyabr 1993 - Lənkəran, Azərbaycan) − Azərbaycanlı gənc futbolçu, Xəzər-Lənkəran klubunun yetriməsi, Azərbaycan U-17 və Azərbaycan U-19 milli komandalarımızın üzvü.

Karyerası
---------

Kazım Kazımlı 5 sentyabr 1993 tarixində Lənkəran şəhərində anadan olub. Uşaqlıqdan futbol ilə məşğul olub. Xəzər-Lənkəran klubunun aşağı yaş qruplarında məşq edib, daha sonradan yaxşı oyunu ilə seçilərək 2009-cu ildə Azərbaycanın U-17 millisinə çağırılıb və Xəzər klubunun əvəzedici heyətində oynamağa başlayıb. 2009-cu ilin avqust ayında U-17 millimizin tərkibində Kazım FA of Moldova Cup turnirində iştirak edir və finala qədər çatır. Turnirdən sonra isə "ən yaxşı hücumçu" nominasiyasında mükafatlandırılır. Bundan sonra Kazım Kazımlı Xəzər-Lənkəran klubu ilə peşəkar müqavilə imzalayır. Kazım Xəzər-Lənkəranın heyətində cəmi 16 yaş 66 günlükdə Azərbaycan kuboku 2009/2010 uğrunda yarışın 1/8 final mərhələsində Muğan Salyan klubu ilə səfərdə keçirilən cavab görüşünün 88-ci dəqiqəsində meydana çıxır. Kazım rəsmi matçda Xəzər Lənkəranın heyətində meydana çıxan 96-cı oyunçu kimi də tarixə düşüb. O, "ağ-yaşıl" formanı geyinmiş 45-ci yerli futbolçudur. Hal-hazırda Kazım Kazımlı Xəzər-Lənkəran klubunun əvəzedici heyətində oynayır.

Nailiyyətləri
-------------

| Mükafat | Nominasiya | İl |
| --- | --- | --- |
|
| FA of Moldova Cup | Ən yaxşı hücumçu | 2009 |
|

İstinadlar
----------

1. ↑  Kazım "Xəzər-Lənkəran"ın tarixinə düşdü Arxivləşdirilib 2009-11-15 at the Wayback Machine *Apasport.* tarixi:2009.11.12
2. ↑  "Kazım ən gənc debütant və 96-cı oldu". 2009-11-14 tarixində orijinalından arxivləşdirilib. İstifadə tarixi: 2009-11-12.

Xarici keçidlər
---------------

* Xəzər-Lənkəran klubunun saytında profili Arxivləşdirilib 2012-06-01 at the Wayback Machine
* Kazım Kazımlının nömrəsi
* Kazım Kazımlı mükafatlandırıldı
**Somalinin Milli Kitabxanası** —Somalinin paytaxtı Moqadişuda milli kitabxanadır.

Tarix
-----

Milli Kitabxana 1975-ci ildə yaradılıb və geniş ictimaiyyət üçün açıq olub. 1983-cü ildə o, məhdud tarixi və mədəni arxiv materialı olan təxminən 7000 kitab saxlayırdı.

Milli Kitabxana daha sonra 1990-cı illərdə Somali Vətəndaş Müharibəsi zamanı bağlandı. 2013-cü ilin iyun ayında Siyasət Tədqiqatları üzrə İrs İnstitutu kitabxananın ehtiyatını bərpa etmək təşəbbüsü çərçivəsində ABŞ-dan Somaliyə 22.000 kitabın göndərilməsini təşkil etdi.Həmin ilin dekabrında Somali hakimiyyəti rəsmi olaraq Milli Kitabxananın yenidən qurulması üçün böyük layihəyə start verdi.

Zeynəb Həsənin direktor vəzifəsində işləməsi ilə federal hökumət tərəfindən maliyyələşdirilən 1 milyon dollarlıq təşəbbüs altı ay ərzində paytaxtda yeni kitabxana kompleksinin tikilməsini nəzərdə tutur. Yenidən nəşrə hazırlıq olaraq, Ərəb Liqasının digər dövlətlərindən 60,000 əlavə kitabın gəlməsi gözlənilir.

İstinadlar
----------

1. ↑  Somali National Library.
2. ↑  Somalia to reopen National Library Soon, the president. 2016.
3. ↑  "Development of services: National Library" (PDF). UNESCO. 15 October 2013 tarixində arxivləşdirilib (PDF). İstifadə tarixi: 23 January 2014.
4. ↑  *Shephard, Michelle.* "Somalia's national library rises amid the ruins". Toronto Star. 19 July 2013. 2 February 2014 tarixində arxivləşdirilib. İstifadə tarixi: 23 January 2014.
**Dua** — qəsdli şəkildə icra olunan ünsiyyət vasitəsilə ibadət obyekti ilə rapportu aktivləşdirmək üçün çağırış və ya hərəkət. Dar mənada bu termin bir ilaha və ya ilahiləşdirilmiş əcdada yönəlmiş supplikasiya və ya intersessiya aktına aid edilir. Ümumiyyətlə, dua həm də şükür və ya tərif məqsədi daşıya bilər, müqayisəli dində daha mücərrəd meditasiya formaları və sehrlərlə sıx bağlıdır.

Dua aktı hələ e.ə. III minillikdə yazılı mənbələrdə təsdiq edilmişdir. İndiki dövrdə əksər böyük dinlər bu və ya digər şəkildə duaları əhatə edir. Onlardan bəziləri dua aktının ciddi ardıcıllığını tələb edir və ya kimin dua etməsinə icazə verildiyinə məhdudiyyət qoyur, digərləri isə duanın istənilən vaxt hər kəs tərəfindən kortəbii şəkildə həyata keçirilə biləcəyini öyrədir.

Duadan istifadə ilə bağlı elmi tədqiqatlar əsasən onun xəstə və ya yaralı insanların sağalmasına təsiri üzərində cəmlənmişdir. Duanın inanclı sağalmada effektivliyi bir çox tədqiqatlarda ziddiyyətli nəticələrlə qiymətləndirilmişdir.

İstinadlar
----------

1. ↑  F.B. Jevons, *An Introduction to the Study of Comparative Religion* (1908), p. 73

Xarici keçidlər
---------------

* Vikianbar Vikianbarda **Dua** ilə əlaqəli mediafayllar var.
**Ambonlular** – Şərqi İndoneziyada yaşayan xalqdır. Sayları 600 min nəfərdir. Həmçinin Niderlandda da yaşayırlar. Malayya dilinin Melayu-Ambon dialektində və İndoneziya dilləri qrupunun Ambon-Timor dialektində danışırlar. Dindarları müsəlman və xristiandır.

Ambonlular 16–19-cu əsrlərdə avtoxton əhali ilə İndoneziya, Avropa və s. mənşəli köçkünlərin qaynayıb-qarışması nəticəsində formalaşmışlar. 15–16-cı əsrlərdə burada dünyanın ən iri ədviyyat ticarəti mərkəzlərindən biri yaranmışdır. Ambonluların böyük qismi Avropa mədəniyyətini mənimsəmiş, bir hissəsi (bürgerlər) avropalılarla bərabərhüquqlu idi. 1951-ci ildə Cənubi Molukk  Adaları Respublikası adı ilə qurum yaradan Ambonluların separatçı liderləri 1960-cı illərin ortalarınadək müqavimət göstərməkdə davam etmişlər. Ənənəvi məşğuliyyətləri ədviyyat istehsalı, bostançılıq, balıqçılıq və sənətkarlıqdır (dulusçuluq, dəmirçilik, silah hazırlanması, sədəf üzərində oyma və s.). Ambonlular İndoneziyanın ən yüksək təhsil səviyyəsinə malik xalqlarından biridir; İndoneziya ziyalılarının böyük hissəsi Ambonlulardan ibarətdir, çoxları orduda və idarəçilik sahəsində xidmət edir. Ambonlular Cənubi Molukk adalarının digər xalqlarına təsir göstərmiş, bir sıra hallarda onları assimilyasiya etmişlər. Çox zaman Ambonlular adı Maluku vilayətinin bütün əhalisinə şamil olunur.

Mənbə
-----

Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 414. ISBN 978-9952-441-02-4.
**Əli Hüseynov** ({{DVTY}} şablonu boşdur ) — 1918-ci ilin Tbilisi mahalının bələdiyyə seçkilərində bələdiyyə məclisinin deputatı olmuşdu.

Həyatı
------

1876-cı ildə Qardabani (Qarayazı) rayonun Ağtəhlə kəndində anadan olub. Əli uşaqlıq dövrünü atasının yanında — təsərrüfatçılıqda, heyvandarlıqda keçirilmişdir. Gənc yaşlarında öz tay-tuşlarından fərqlənən Əli artıq həddi-buluğa çatdıqda dövrünə görə dini anlayışı təhsili ilə yanaşı dünyəvi elmlərlə də maraqlanmış və müəyyən dərəcədə təhsilə malik olmuşdur.

Həddi buluğa catan Əli ailəsi tərəfindən onu 25 yaşında evləndirilmişdir. Əli iki qadınla: biri Qardabani rayonun Təzəkənd sakini Sultan Tanırverdi qızı ilə evlənmiş – ondan Adıgözəl, Salman, Şəmsəd, Muxtar və Havaxanım olmuşdur. Digər evləndiyi qadın — Gülsüm əhmədalı qızından: Zeynab, Sura və Turan olmuşdur. Əli artıq həddi buluğa çatdıqda onun evləndiyi iki qadından 8 uşağı: 4 oğlu və 4 qız sahibi olub.

İctimai-siyasi fəaliyyəti
-------------------------

Əli Hüseyin oğlunun Qardabani rayonun Ağtəhlə kəndindən Respublikada "Eroba" Yerli özünüidarəetmə orqanları seçki təşkili məsələsi Gürcüstan Demokratik Respublikasinin ilk parlament funksiyasını daşıyan Gürcüstan Milli Şurasında namizədliyi Gürcüstan Sosial Demokrat Fəhlə Partiyasının "Hümmət" Sosial Demokrat Müsəlman Təşkilatı ilə razılaşdırılmışdı. Artıq bu vaxt Əlinin təxmini olaraq 42 yaşı olardı. O, 1918-ci ilin noyabr ayında keçirilən Tbilisi mahalı bələdiyyə seçkilərində bələdiyyə məclisinin deputatı olur.

Əli deputatlıq fəaliyyəti ilə yanaşı 1918 – 1928-ci illər arası Qardabani rayonun Ağtəhlə kəndində kənd koxası (indiki, sakrebulo sədri) vəzifəsində çalışmışdı. Gürcüstanda sovetləşmə prosesi dövründə yerli əks inqilabçı quldur dəstələri tez – tez Bakı-Tbilisi-Batumi dəmir yolunun Ağtəhlə ərazisində (Qaçiani dayanacağında) yük daşıyan vaqonlara hücum edərək qəraət ilə məşğul olurdular və bu proses get gedə güclənirdi. Bu vəziyyətin qarşısını almağı Tbilisi bələdiyyəsi - Qardabani rayonu rəhbərliyi Əli Huseyin oğluna xüsusi tapşırıq verir.
Vikipediyada bu ad-soyadlı digər şəxslər haqqında da məqalələr var; bax: Ramil Babayev.

**Ramil Babayev** (13 sentyabr 1978, Bakı) — Azərbaycan aktyoru.

Umarlı mən deyəndi

Həyatı
------

Ramil Babayev 1978-ci il sentyabr ayının 13-də Bakı şəhərində anadan olub. 6-cı sinifdə 13 yaşında Kiyev şəhərinə gedib. 2 dəfə respublika çempionu, Bakı çempionu olub.

Fəaliyyəti
----------

Ramil Babayev hərbi xidmətdən qayıdanda artıq qardaşı Emin Hadıyev ATV kanalında, radioda işləyirdi. Emin onu 2001-ci ildə ATV kanalına gətirdi. Sonra radioda "İnternet klub" verlişində işləyib. Daha sonra efir rejissorluğunu, sonra montajı öyrənib. ATV kanalinda Reklam direktoru vəzifəsində çalışıb. Bir neçə layihənin Rəhbəridir və Hal hazırda Azad Azərbaycan kanalında çalışır. 

### Bildiyi dillər

Ramil Babayev Azərbaycan dili ilə yanaşı 6 dil bilir: Azərbaycan dili, türk dili, rus dili, hind dili, ingilis dili, fransız dili. Sitat: 

> 
>  Mənim bu dilləri öyrənməyim özü bir tarixdir. Bazarda çalışdığım dönəmlərdə bir müştərim var idi, pakistanlı. O gəlirdi, ingliscə danışırdı. Mənə maraqlı gəldi ki, onunla ingiliscə danışım. Bir dəfə kitab satandan bir lüğət aldım və ingilis dilini öyrənməyə başladım. Həmin o pakistanlı müştəri gələndə ona ingiliscə cavab verirdim. O məni başa düşəndə mənə ləzzət edirdi. Yənə belə kitabları aldım və ingilis dilini öyrəndim. Daha sonra hind restoranında işə düzəldim. O vaxtlar səfirlər, xarici iş adamları gəlib orada nahar edirdilər. Bir gün BMT-nin Baş katibi gəldi restorana. Onunla əlaqə qurdum və dostlaşdım. O məni BMT-yə işə düzəltdi və mən orada digər dilləri öyrəndim. 2 il orada işlədim.
> 
> 
>

Filmoqrafiya
------------

1. Bozbash Pictures
2. Ay brilliant (film, 2015)
3. Axırıncı yol (film, 2016)
4. Stalinin başı (film, 2016)
5. Palata 106 (film, 2016)
6. Bir Xalanın Sirri (film 2017)
7. Bombaltı (film 2018)
8. Komando (verliş)

İstinadlar
----------

1. ↑  "Arxivlənmiş surət". 2021-03-02 tarixində arxivləşdirilib. İstifadə tarixi: 2018-01-07.
**Pepin gölü** (*ing.* Lake Pepin) — ABŞ-nin Minnesota və Viskonsin ştatlarında və Missisipi çayının ən geniş yerində yerləşən təbii göl. Gölün yaranması dənizlə əlaqəli olmayıb, Missisipi çayına qovuşan Çippeva çayının gətirdiyi məhsulların Rids Lendinq yaxınlığında yığılması səbəb olmuşdur. Gölün Viskonsinə aid hissəsinin şimalında Baysiti şəhəri, cənubunda Pepin şəhəri yerləşir. Gölün Minnesota tərəfində isə Frontenak Ştat Parkı yerləşmişdir. Gölün sahilində ən böyük şəhər Leyk Sitidir (Minnesota).

Gölün üzərində Leyk Sitidə olan Leyk Siti və Hansen Harbor və Pepində olan Dans Pepin adlı 3 yaxt limanı mövcuddur. Yayda bura gələn turistlər yaxt sürürlər. Qışda isə göl tamamilə donmuş vəziyyətdə olur.

Tarixi
------

Göllə bağlı ilk məlumatlar Byuharnoys qəsri ilə bağlıdır. Byuharnoys qəsri 1727-ci ildə ərazinin alçaq nöqtəsində qurulmuşdu. Amma 1730-cu ildə daha yüksək yerə inşa edilmişdir. 1754-1763-ci illərdəki Böyük Britaniya-Fransa müharibəsi zamanı qəsr tərk edilərək əhəmiyyətini itirmişdir.

1890-cu ildə Missisipi tarixində ən böyük faciə bu göldə baş vermişdir. 200-dən çox sərnişin aparan bir gəmi fırtınaya düşmüş və 98 nəfər suda boğulmuşdur.

Ralf Samuelson daha 19 yaşında ikən su xizəyini bu göldə icad etmişdir.

Mədəniyyətdə
------------

Uşaq yazıçısı Laura İnqals Uilder "Kiçik Ev" adlı kitab seriyasının ilk kitabı olan "Biq Vudsda Kiçik Ev"də Laura və ailəsinin ziyarət etdiyi göl Pepin gölüdür.

Əfsanələr görə adı Pepi olan və ilk dəfə 1871-ci ildə görünən göl bədheybəti yaşamaqdadır.

İstinadlar
----------

1. ↑  "Arxivlənmiş surət". 2021-03-08 tarixində orijinalından arxivləşdirilib. İstifadə tarixi: 2021-04-01.
**Cümə məscidi** — Azərbaycanın Quba rayonunun ərazisində yerləşən tarixi-memarlıq abidəsi.

Tarixi
------

Zəngin memarlıq üslubuna malik olan ən qədim məscidlərdən biri olan Cümə məscidi 1802-ci ildə Qazi Nəsrullah əfəndinin oğlu Qazi İsmayıl əfəndinin maddi yardımı ilə tikilmişdir. Binanın tikilisi 1792-ci ildə başlanmış və müəyyən fasilələrlə 10 ilə başa çatdırılmışdır. Bu məscid təkcə Qubada deyil, ölkənin bütün şimal-şərq bölgəsində ən qədim dini mərkəzlərdən biri olub.

Bu məscid təkcə Qubada deyil, şimal-şərqi Azərbaycanda ən qədim dini mərkəzlərdən biri olmuşdur. Məscid və onun nəzdində olan mədrəsə 1924-cü ilədək fəaliyyət göstərmiş, qırmızı imperiya dövründə onun fəaliyyəti qadağan edilmişdir. 1933-cü ildə mədrəsə, minarə, sonralar isə digər tikililər dağıdılmışdır. Məscidin dağıdılacağını bilən rayon əhalisi, gecə ilə dəyirman daşlarını və çuvallarla buğdalarını gətirib məscidi dəyirmana çevirib ki, onu dağıdılmaqdan xilas etsinlər. Bir müddətdən sonra bura anbar kimi istifadə olunub. Daha sonra isə burada xalça muzeyi fəaliyyət göstərib.

Azərbaycan müstəqillik yoluna qədəm qoyduqdan sonra məscid yenidən dindarların istifadəsinə verilmiş və dini qurum kimi ədliyyə nazirliyində qeydiyyatdan keçmişdir. Qısa müddət ərzindən məscidin ətrafına şəbəkəli hasar çəkilmiş, su-konalzasiya xətləri qoşulmuş, dəstəmazxana və mədrəsənin tikintisi də başa çatmişdır və digər abadlıq işləri də görülmüşdür. Türkiyənin Dini İşlər Nazirliyinin Azərbaycandakı nümayəndəliyi məscidə 5 min dollar dəyərində minbər bağışlayıb. Həmin qurum, qubalı dindarların xahişlərini nəzərə alaraq, burada hündürlüyü 50 metr olan minarə də inşa etdirib.

Memarlıq
--------

Məscid səkkiztinli prizma şəklində olub içəri tərəfdən hündürlüyü 28 m, sahəsi 400 m2-dir.

Məscidin tikintisində istifadə olunan zığ kərpiclər, rayonun 8-10 kilometrliyində yerləşən İqrığ kəndində hazırlanıb. Quba camaatı həmin kənddən kərpicləri əlləri ilə bir-birinə ötürə-ötürə məscid tikilən yerə gətirib. Məscidin tikintisində, əsasən un, yumurta və əhəngdən istifadə olunub. Məscidin mehrab hissəsi (yəni qiblə olan tərəfi) Mədinə şəhərində olan Quba məscidində olduğu kimi işlənib.

Qalereya
--------

* TavanıTavanı
* ÇılçıraqÇılçıraq
* İnteryeriİnteryeri
* MinarəsiMinarəsi
* Namaz qılınan xalçaNamaz qılınan xalça
* 
*

İstinadlar
----------

1. 1 2 3 4 5 6 7 8 9 10 11 12 13  "Quba əhalisindən misilsiz qəhrəmanlıq". Sputnik (az.). 28 parel 2017. 2019-01-07 tarixində arxivləşdirilib. İstifadə tarixi: 5 iyun 2018.
2. 1 2 3  "Quba şəhəri, Cümə məscidi". Dini Qurumlar üzrə Dövlət Komitəsi. (az.). 2017-07-21 tarixində arxivləşdirilib. İstifadə tarixi: 5 iyun 2018.
3. ↑  *Zeynalova, Ülkər.* Tarixi Yerlər və Abidələr I Beynəlxalq Quba Simpoziumu / Qubanın tarixi yerləri və abidələri (az.). Bakı. 2019. səh. 256. Archived from the original on 2022-06-17. İstifadə tarixi: 2022-06-17.

Xarici keçidlər
---------------

* Vikianbarda Quba Cümə məscidi ilə əlaqədar mediafayllar var